Legal Document

Category: 15

Text:
71. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ. 55327 της 30 Νοεμ./14 Δεκ. 1989  (ΦΕΚ Β΄894) Υποχρεωτικές εισφορές που πρέπει να εγγράφονται στους προϋπολογισμούς των δήμων και κοινοτήτων. Έχοντας υπόψη: 1.Τις διατάξεις των παρ. 2 και 3 του άρθρ. 201 του Π.Δ. 323/89. 2.Την αριθ. 121/2169/19.9.89 απόφαση του Διοικητικού Συμβουλίου της ΚΕΔΚΕ με την οποία παρέχεται η γνώμη του για τις υποχρεωτικές εισφορές των Δήμων και Κοινοτήτων, αποφασίζουμε: Εγκρίνουμε να εγγράφονται στους προϋπολογισμούς των δήμων και Κοινοτήτων, οι κατωτέρω υποχρεωτικές εισφορές, που έχουν επιβληθεί με ειδικούς νόμους: Α΄.Στους προϋπολογισμούς όλων των Δήμων και Κοινοτήτων: 1.Για την εκτύπωση μητρώων αρρένων. 2.Για την εξασφάλιση μέσων προστασίας του αμάχου πληθυσμού από 0,10% επι των τακτικών εσόδων των ΟΤΑ (Ν.Δ. 17/1974) και κοινή απόφαση Φ.301/2/663/5.4.1976 των Υπουργών Εθνικής Άμυνας, Εσωτερικών και Δημόσιας Τάξης. 3.Για την καταβολή ετήσιας εισφοράς υπερ των Ενώσεων Δήμων και Κοινοτήτων από 0,75% εκ των οποίων το 70% για τη Τοπική Ένωση Δήμων και Κοινοτήτων του Νομού και το 30% για τη Κεντρική Ένωση Δήμων και Κοινοτήτων Ελλάδας επί των πραγματοποιουμένων τακτικών εσόδων των Δήμων και Κοινοτήτων του έτους 1988 εξαιρουμένων από την καταβολή της εισφοράς αυτής των Ο.Τ.Α. που πραγματοποιούν ετήσια τακτικά έσοδα μέχρι 500.000 δραχμές, καθώς και των συνδέσμων γενικά των Δήμων και Κοινοτήτων (άρθρ. 70 Νόμ. 1416/84). 4.Για την προμήθεια ληξιαρχικών βιβλίων (άρθρ. 8 παρ. 6 του Νόμ. 344/1876) «περί ληξιαρχικών πράξεων». 5.Για την καταβολή υπέρ του ταμείου Ασφάλισης Δημοτικών και Κοινοτικών Υπαλλήλων ετήσια εισφορά από 2% επί των πραγματοποιηθέντων τακτικών εσόδων όλων των δήμων και κοινοτήτων, δημοτικών και κοινοτικών ιδρυμάτων και λοιπών γενικά οργανισμών Τοπ. Αυτ/σης (άρθρ. 3 Νόμ. 1726/1944, όπως τροποποιήθηκε και συμπληρώθηκε το άρθρ. 30 Νομ. 2262/1952, το άρθρ. 12 παρ. 1 του Ν.Δ. 3894/58 και την 33/7.3.1962 πράξη του Υπουργικού Συμβουλίου, που κυρώθηκε, με το άρθρ. 100 του Ν.Δ. 4260/1962). Δημοτικός και Κοινοτικός Κώδικας 3.Α.α.70-71 6.Για την καταβολή κρατήσεων 3% επι των ετησίων εσόδων των ΟΤΑ που προέρχονται από φόρους, τέλη και εισφορές, των οποίων οι εισπράξεις κατατίθενται σε κοινό λογαριασμό, για διανομή, υπερ του λογαριασμού «Κεφάλαια προς ενίσχυση κοινοτήτων για έργα κοινής ωφελείας», που τηρείται στο Ταμείο Παρακαταθηκών και Δανείων (άρθρο μόνο Ν.Δ. 1098/72 και αριθ. 1 και 2 Νόμ. 677/1977). 7.Για την καταβολή κρατήσεων. α)2% επι των ετησίων εσόδων των ΟΤΑ από φόρους τέλη και εισφορές, των οποίων οι εισπράξεις κατατίθενται σε κοινό λογαριασμό, για διανομή. β)0,50% επί των λοιπών τακτικών εσόδων του λογαριασμού «Κεφάλαια προς τεχνικό εξοπλισμό Δήμων και Κοινοτήτων», που τηρείται στο Ταμείο Παρακαταθηκών και Δανείων (άρθρ. 84 Β.Δ. 249/20.10.58). Για τις ανωτέρω κρατήσεις, με αύξοντα αριθμό 6 και 7 περίπτ. (α), επι των κατανεμομένων ή αποδιδομένων στους Δήμους και Κοινότητες εσόδων για τις οποίες σύμφωνα με τις 124071/6.6.67, 23460/1235/15.3.1973 και 19271/1974 κοινές αποφάσεις των Υπουργών Εσωτερικών και Οικονομικών, δεν ενεργείται λογιστική τακτοποίηση των κρατήσεων αυτών στις διαχειρίσεις, των δήμων και κοινοτήτων, δεν θα αναγραφούν στους προϋπολογισμούς τους σχετικές πιστώσεις. 8.Για την καταπολέμηση των αρουραίων και ακρίδων (άρθρ. 10 Νόμ. 6281/34). Υπόχρεοι για την καταβολή της εισφοράς αυτής είναι μόνο οι δήμοι και οι κοινότητες των νομών που κηρύσσονται κάθε φορά ως ακριδόπληκτοι ή αρουραιόπληκτοι. Β΄.Στους προϋπολογισμούς όλων των δήμων: Για την καταβολή υπέρ του Ταμείου Ασφαλίσεως Δημοτικών και Κοινοτικών Υπαλλήλων ετήσιας εισφοράς 1% επί των πραγματοποιηθέντων τακτικών εσόδων τους (άρθρ. 33 Νόμ. 4541/66). Γ΄.Στους προϋπολογισμούς όλων των κοινοτήτων: 1.Για την απόδοση στο Δημόσιο της οριζομένης, από την παρ. 2 άρθρ. 2 του Ν.Δ. 3896/58 και το άρθρ. 2 του Ν.Δ. 78/51973, εισφορές από 8% στις ακαθάριστες μηνιαίες αποδοχές των υπαλλήλων. 2.Για την απόδοση στο Δημόσιο της ετήσιας υποχρεωτικής εισφοράς των κοινοτήτων από 5% επι των πραγματοποιηθέντων τακτικών εσόδων τους του προτελευταίου έτους 1988 (άρθρ. 2 Νόμ. 1518/85). Δ΄.Στους προϋπολογισμούς των Οργανισμών Τοπικής Αυτ/σης στους οποίους αφορούν οι δαπάνες: 1.Για την καταβολή ετήσιας εισφοράς από  1% επί των πραγματοποιηθέντων κατά  το προτελευταίο έτος (1988) τακτικών εσόδων  των  κοινοτήτων  των   οποίων  το  προσωπικό  υπά(Αντί για τη σελ.52,291(γ) Σελ.52,291(δ) Τεύχος 1246-Σελ.13 γεται στο δεύτερο μέρος του Νόμ. 1188/1981 υπέρ του λογαριασμού «Πληρωμαί αποδοχών Υπαλλήλων, που τηρείται στο Ταμείο Παρακαταθηκών και Δανείων». 2.Για την καταβολή ετήσιας υποχρεωτικής εισφοράς υπέρ του Κλάδου Ασφαλίσεως των Δημοτικών Υπαλλήλων για ιατροφαρμακευτική περίθαλψη αυτών. Η εισφορά αυτή αφορά στους δήμους και τις κοινότητες της περιφέρειας της τέως διοικήσεως πρωτεούσης (άρθρ. 4 παρ. 8 του Β.Δ/τος της 13.10.1948 ΦΕΚ 320/1948), ως και στους δήμους και στις κοινότητες των Νομών στους οποίους επεκτάθηκε ή θα επεκταθεί, σύμφωνα με τις διατάξεις του Ν.Δ. 3893/1958, η ασφάλιση του Κλάδου αυτού. 3.Υποχρεωτικές ασφαλιστικές εισφορές κύριας και επικουρικής ασφάλισης υπαλλήλων και εργατοτεχνικών, που προβλέπεται από ειδικές διατάξεις Νόμου (ΙΚΑ, ΤΜΕΔΕ, Ταμείο Επικουρικής Ασφάλισης Ηλεκτροτεχνιτών Ελλάδος, ΤΑΚΕ, Ταμείο Επικουρικής Ασφάλισης Εργατοτεχνιτών Δομικών και Ξυλουργικών Εργασιών κ.λπ.). 4.Υπερ των συνδέσμων Δήμων και Κοινοτήτων εισφορά, για τους Δήμους και τις Κοινότητες που μετέχουν σε συνδέσμους, καθώς και οι επιχορηγήσεις υπέρ των ιδρυμάτων και λοιπών νομικών πρόσωπων διευκρινίζεται ότι είναι υποχρεωτικές σύμφωνα με τις διατάξεις της παρ. 1 του άρθρ. 187 του Κ.Κ. (Π.Δ. 76/85). Η απόφαση αυτή ισχύει μέχρι να τροποποιηθεί ή να ανακληθεί. Για τη φύλαξη δημοτικών και κοινοτικών χωρών απορριμάτων βλ. άρθρ. 118 Νόμ. 1892/31-31 Ιουλ. 1990 (ΦΕΚ Α΄ 101), τόμ. 17 σελ.556,452. Σελ.52,292(δ) Τεύχος 1246-Σελ.14 3.Α.α.71 Δημοτικός και Κοινοτικός Κώδικας